קתלין היקס

קתלין ה. היקס (באנגלית: Kathleen H. Hicks; נולדה ב-25 בספטמבר 1970) היא דוקטור ועובדת מדינה אמריקאית, המכהנת כסגנית מזכיר ההגנה של ארצות הברית, לפני כן היקס הייתה מנהלת תוכנית הביטחון הבין-לאומית במרכז ללימודים אסטרטגיים ובין-לאומיים ויועצת הפנטגון לשעבר של נשיא ארצות הברית, ברק אובמה.

בדצמבר 2020 הכריז נשיא ארצות הברית הנבחר, ג'ו ביידן כי בחר בהיקס להיות סגניתו של מזכיר ההגנה, לויד אוסטין בממשלו העתידי, אם מינוייה יאושר בקונגרס היא תהיה האישה הראשונה שמאיישת את תפקיד זה.

ביוגרפיה 
היקס השלימה תואר ראשון בהיסטוריה ובפוליטיקה בממכלת מאונט הוליליוק ב-1991, היא סיימה את לימודיה בהצטיינות יתרה, ב-1993 היא עשתה תואר שני בלימודי ביטחון לאומי באוניברסיטת מרילנד, ב-2010 עשתה היקס את הדוקטורט שלה במדע המדינה במכון הטכנולוגי של מסצ'וסטס.

בין 1993–2006 הייתה היקס עובדת מדינה במשרד שר ההגנה ועם הזמן קודמה, לאחר תום העסקתה במשרד הייתה היקס עמיתה בכירה במרכז ללימודים אסטרטגיים ובינלאומיים מ-2006 עד 2009, במכון הובילה מספר פרויקטים בנושא חקר ביטחון לאומי.

ב-2009 הכריז נשיא ארצות הברית, ברק אובמה כי בחר למנות את היקס לכהן כתת-מזכיר ההגנה למדיניות הגנה.

באפריל 2020 פרסמה מאמר נגד הוצאת הכוחות האמריקאים מגרמניה, מהלך שהכריז על ביצועו נשיא ארצות הברית, דונלד טראמפ.

ב-30 בדצמבר 2020 הכריז נשיא ארצות הברית הנבחר, ג'ו ביידן כי בחר למנות אותה להיות סגניתו של מזכיר ההגנה, לויד אוסטין בממשלו העתידי, מינויה אושר בקונגרס ב-9 בפברואר 2021 ועם מינוייה הפכה לאישה הראשונה שמאיישת את תפקיד זה.

קישורים חיצוניים

הערות שוליים 

סגל מחלקת ההגנה של ארצות הברית
נשיאות ברק אובמה: אישים
בעלי תואר דוקטור מהמכון הטכנולוגי של מסצ'וסטס
בעלות תואר דוקטור מהמכון הטכנולוגי של מסצ'וסטס
נשיאות ג'ו ביידן: אישים
פוליטיקאיות אמריקאיות
חברות המפלגה הדמוקרטית (ארצות הברית)
פוליטיקאים אמריקאים
חברי המפלגה הדמוקרטית (ארצות הברית)
אמריקאיות שנולדו ב-1970
אמריקאים שנולדו ב-1970